ഭാര്യയെ വെട്ടിക്കൊന്ന് ഭര്ത്താവ് കിണറ്റില് ചാടി സംഭവത്തില് ദുരൂഹതയുണ്ടെന്ന് പോലീസ് ഉഴവൂര് : ഭാര്യയെ വെട്ടിക്കൊന്ന ശേഷം ഭര്ത്താവ് കിണറ്റില് ചാടി. കോട്ടയം ഉഴവൂരാണ് സംഭവം. രാവിലെ ആറ് മണിയോടെയാണ് കൃത്യം നടന്നത്. ചേറ്റുകുളം സ്വദേശിനി ഭാരതി82 യാണ് മരിച്ചത്. കിണറ്റില് ചാടിയ ഭര്ത്താവ് രാമന്കുട്ടി85 യെ പരിക്കുകളോടെ ആശുപത്രിയില് പ്രവേശിപ്പിച്ചു. വെട്ടേറ്റ നിലയിലാണ് ഭാരതിയുടെ ശരീരം കണ്ടെത്തിയത്. ആശുപത്രിയിലേക്ക് എത്തും മുമ്ബ് തന്നെ ഇവര് മരണപ്പെട്ടിരുന്നു. വീടിനോട് ചേര്ന്നിരിക്കുന്ന കിണറ്റില് ചാടിയ നിലയിലാണ് രാമന്കുട്ടിയെ കണ്ടെത്തിയത്. കൊലപാതകത്തിന് കാരണം കുടുംബ വഴക്കാണെന്നാണ് പ്രാഥമിക നിഗമനം. വിവരമറിഞ്ഞു പോലീസ് എത്തുമ്ബോള് ബന്ധുക്കള് ഇവിടെ ഉണ്ടായിരുന്നു. എന്നാല്, സംഭവം തങ്ങള് അറിഞ്ഞില്ലെന്നാണ് ഇവര് മൊഴി നല്കിയത്. മൊഴിയില് സംശയങ്ങളുള്ള പോലീസ് സംഭവത്തില് ദുരൂഹതയുണ്ടെന്ന് കരുതുന്നു. മരിച്ച ഭാരതിയുടെ ശരീരം ഇപ്പോള് കോട്ടയം മെഡിക്കല് കോളേജ് മോര്ച്ചറിയില് സൂക്ഷിച്ചിരിക്കുകയാണ്. Tags